Сәхих Мөслим

Сәхих Мөслим, Мөслим Сәхихе (; ) — хәҙистәрҙең алты төп сөнни йыйынтығының береһе (Күтүб әс-Ситтә). Мөслимдең сәхихе Мөхәммәт Пәйғәмбәр хәҙистәренең дөрөҫлөк буйынса, Сәхих әл-Бохариҙан ҡала, икенсе йыйынтыҡ тип иҫәпләнә. Китап Мөслим ибн әл-Хажаж тарафынан яҙылған.

 Күҙәтеү 
Мөслим ибн әл-Хажаж 817 йылда Нишапурҙа тыуған һәм 874 йылда шунда уҡ вафат булған. Ираҡ, Ғәрәп ярымутрауы, Сүриә һәм Мысыр буйлап сәйәхәте ваҡытында Мөслим 300 мең хәҙис йыйған, шуларҙың бәләкәй өлөшө генә дөрөҫлөк критерийҙарына яуап биргән. Мөслимдең сәхихе 43 китапҡа бүленгән, унда дөйөм алғанда 7190 хәҙис бар, шуларҙан 2200 хәҙис ҡабатланмай. 1400 самаһы дөрөҫ хәҙисе хәҙистәрҙең башҡа йыйынтыҡтарында ла бирелгәнThe number of authentic hadiths (Arabic) , Muhammad Amin, retrieved May 22, 2006.

Сөнни мосолмандар Мөслимдең Сәхихен теүәллек буйынса Әл-Бохариҙан ҡала икенсе тип иҫәпләй. Ғәҙәттә был ике йыйынтыҡты «Сәхихтәр» йәки «Сәхихейн» («ике дөрөҫ йыйынтыҡ») тип атайҙар.

 Үҙенсәлектәре 
Әмин Әҡсән Ислаһи Сәхих Мөслимдең ҡайһы бер үҙенсәлектәрен билдәләгәнMabadi Tadabbur-i-Hadith, Amin Ahsan Islahi, 1989:

 Мөслим сәхәбәләр араһынан ышаныслы ике тапшырыусы хәбәр иткән, һуңынан ул ике бойондороҡһоҙ өҙлөкһөҙ сылбыр (иснәд) буйынса барған риүәйәттәрҙе генә яҙып ала.
 Тема һәм бүлектәрҙең урынлашыуы. Мөслим башта хәҙисте килтерә, уның янында бөтә версияларын ҡуя (риүәйәт).
 Хәҙистәрҙең риүәйәттәре башҡа хәҙистәр кеүек үк иснәд (тапшырыусылар сылбыры) менән бергә килтерелгән.

 Комментарийҙар 
 Ибн әс-Сәләх Сийәнә Сәхих Мөслим
 Мөхөтдин ән-Нәүәүи Әл-Минһаж фи шәрх Сәхих Мүслим
 Шаббир Әхмәт Усмани Фәс әл-Мүлхим
 Мөхәммәт Тәҡый Усмани Тәкмиләт Фәс әл-Мөлхим
 Ғәлләмә Гүләм Рәсүл Сәйеди Шарх сәхих Мөслим
 Әл-ҺүмәйдиТафсир әл-ғәриб мә фи әс-Сәхихейн

 Иҫкәрмәләр 

 Һылтанмалар 
Мөслим Сәхих. Имам Мөслим хәҙистәренең ышаныслы йыйынтығы xadis.wordpress.com

Категория:Википедия:Мәҡәләлә Викикитапханаға һылтанмаһы булған мәҡәләләр
Категория:Хәҙистәр
Категория:Хәҙистәр йыйынтығы авторҙары